title: Komisijas Īstenošanas regula (ES) 2020/1763 (2020. gada 25. novembris), ar ko formaldehīdu apstiprina par 2. un 3. produkta veida biocīdos lietojamu esošu aktīvo vielu (Dokuments attiecas uz EEZ)

text:
                  26.11.2020

                  LV

                  Eiropas Savienības Oficiālais Vēstnesis

                  L 397/17

         KOMISIJAS ĪSTENOŠANAS REGULA (ES) 2020/1763
         (2020. gada 25. novembris),
         ar ko formaldehīdu apstiprina par 2. un 3. produkta veida biocīdos lietojamu esošu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1), un jo īpaši tās 89. panta 1. punkta trešo daļu,
         tā kā:

                     (1)

                     Ar Komisijas Deleģēto regulu (ES) Nr. 1062/2014 (2) izveidots to aktīvo vielu saraksts, kuras jānovērtē, lai lemtu par to apstiprināšanu lietošanai biocīdos. Formaldehīds ir šajā sarakstā.

                     (2)

                     Formaldehīds ir novērtēts lietošanai biocīdos, kas pieder pie Eiropas Parlamenta un Padomes Direktīvas 98/8/EK (3) V pielikumā aprakstītā 2. produkta veida “Privātā sektora un sabiedrības veselības sektora dezinfekcijas līdzekļi un citi biocīdie produkti” un 3. produkta veids “Veterinārās higiēnas biocīdie produkti”, kas attiecīgi atbilst Regulas (ES) Nr. 528/2012 V pielikumā aprakstītajiem 2. un 3. produkta veidiem.

                     (3)

                     Vācijas kompetentā novērtētājiestāde 2013. gada 29. jūlijā iesniedza Komisijai novērtējuma ziņojumus kopā ar saviem ieteikumiem.

                     (4)

                     Saskaņā ar Komisijas Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2019. gada 10. decembrī pieņēma Eiropas Ķimikāliju aģentūras (“Aģentūra”) atzinumus (4).

                     (5)

                     No Regulas (ES) Nr. 528/2012 90. panta 2. punkta var secināt, ka vielas, attiecībā uz kurām dalībvalstu veiktā novērtēšana ir pabeigta līdz 2013. gada 1. septembrim, būtu jānovērtē saskaņā ar Direktīvas 98/8/EK normām.

                     (6)

                     Pēc Aģentūras atzinumiem 2. un 3. produkta veida biocīdi, kas satur formaldehīdu, varētu atbilst Direktīvas 98/8/EK 5. punkta prasībām, ja attiecībā uz to lietošanu tiek ievērotas noteiktas specifikācijas un nosacījumi.

                     (7)

                     Tāpēc ir lietderīgi formaldehīdu apstiprināt lietošanai 2. un 3. produkta veida biocīdos ar noteikumu, ka tiek ievērotas noteiktas specifikācijas un nosacījumi.

                     (8)

                     Aģentūras atzinumos secināts, ka formaldehīds atbilst kritērijiem, lai to klasificētu par 1.B kategorijas kancerogēnu vielu saskaņā ar Eiropas Parlamenta un Padomes Regulu (EK) Nr. 1272/2008 (5).

                     (9)

                     Tā kā formaldehīds būtu jāapstiprina saskaņā ar Direktīvas 98/8/EK nosacījumiem, tad, ņemot šo vērā, atbilstoši praksei, kas iedibināta ar minēto direktīvu, atļauja būtu jāpiešķir uz 10 gadiem. Turklāt, tā kā attiecībā uz formaldehīdu kopš 2000. gada 14. maija ir spēkā Regulas (ES) Nr. 528/2012 89. pantā paredzētais pārejas periods un kopš 2013. gada 29. jūlija tam tiek veikta profesionālizvērtēšana un lai saistībā ar iespējamu apstiprinājuma atjaunošanu iespējami drīz Savienības līmenī pārbaudītu, vai attiecībā uz formaldehīdu iespējams izpildīt Regulas (ES) Nr. 528/2012 5. panta 2. punkta nosacījumus, apstiprinājuma periodam vajadzētu būt trīs gadiem.

                     (10)

                     Lai izlemtu, vai var atļaut izmantot formaldehīdu saturošu biocīdu, saskaņā ar Regulas (ES) Nr. 528/2012 VI pielikuma 10. punktu dalībvalstu kompetentajām iestādēm būtu jānovērtē, vai to teritorijā ir iespējams izpildīt minētās regulas 5. panta 2. punkta nosacījumus.

                     (11)

                     Regulas (ES) Nr. 528/2012 23. panta izpratnē formaldehīds atbilst minētās regulas 10. panta 1. punkta a) apakšpunktā noteiktajiem nosacījumiem un tāpēc būtu jāuzskata par aizstājamu vielu. Tāpēc dalībvalstu kompetentajām iestādēm būtu jāveic salīdzinošs novērtējums, kas tiek sagatavots, izvērtējot pieteikumu uz atļauju vai atļaujas atjaunošanu formaldehīdu saturošam biocīdam.

                     (12)

                     Kā secinājusi Aģentūra, formaldehīds atbilst kritērijiem, pēc kuriem vielu saskaņā ar Regulas (EK) Nr. 1272/2008 I pielikumu klasificē par 1.B kategorijas kancerogēnu vielu un 1. kategorijas ādas sensibilizatoru, tāpēc apstrādāti izstrādājumi, kas apstrādāti ar formaldehīdu vai kuros formaldehīds iestrādāts, tirgū būtu jālaiž ar attiecīgu marķējumu.

                     (13)

                     Šī regula neietekmē Savienības tiesību aktu piemērošanu darba aizsardzības jomā, proti, Padomes Direktīvu 89/391/EEK (6) un 98/24/EK (7) un Eiropas Parlamenta un Padomes Direktīvu 2004/37/EK (8).

                     (14)

                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

                     (15)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU:

            1. pants
            Formaldehīdu apstiprina par aktīvo vielu lietošanai 2. un 3. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 167, 27.6.2012., 1. lpp.

            (2)  Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

            (3)  Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).

            (4)  Biocidal Products Committee (BPC) opinion on the application for approval of the active substance Formaldehyde, Product type: 2, ECHA/BPC/232/2019, pieņemts 2019. gada 10. decembrī. Biocidal Products Committee (BPC) opinion on the application for approval of the active substance Formaldehyde, Product type:
            3, ECHA/BPC/233/2019, pieņemts 2019. gada 10. decembrī.

            (5)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

            (6)  Padomes Direktīva 89/391/EEK (1989. gada 12. jūnijs) par pasākumiem, kas ieviešami, lai uzlabotu darba ņēmēju drošību un veselības aizsardzību darbā (OV L 183, 29.6.1989., 1. lpp.).

            (7)  Padomes Direktīva 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) (OV L 131, 5.5.1998., 11. lpp.).

            (8)  Eiropas Parlamenta un Padomes Direktīva 2004/37/EK (2004. gada 29. aprīlis) par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (sestā atsevišķā direktīva Padomes Direktīvas 89/391/EEK 16. panta 1. punkta nozīmē) (OV L 158, 30.4.2004. 50. lpp.).

            PIELIKUMS

                           Vispārpieņemtais nosaukums

                              IUPAC nosaukums

                           Identifikācijas numuri

                           Aktīvās vielas minimālā tīrības pakāpe
                            (1)

                           Apstiprināšanas datums

                           Apstiprinājuma beigu datums

                           Produkta veids

                           Īpaši nosacījumi

                        Formaldehīds

                           IUPAC nosaukums:
                        metanāls
                        EK Nr.: 200-001-8

                           CAS Nr.: 50-00-0

                        25 – 55,5 % formaldehīda ūdens šķīdumā (minimālā tīrība: 87,5 masas % attiecībā uz formaldehīdu)

                        2022. gada 1. februāris

                        2025. gada 31. janvāris

                        2

                        Formaldehīdu saskaņā ar Regulas (ES) Nr. 528/2012 10. panta 1. punkta a) apakšpunktu uzskata par aizstājamu vielu.
                        Lai attiecībā uz biocīdiem saņemtu atļauju, izpilda šādus nosacījumus:

                                    1)

                                    Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti. Turklāt saskaņā ar Regulas (ES) Nr. 528/2012 VI pielikuma 10. punktu produkta novērtēšanā izvērtē, vai var izpildīt Regulas (ES) Nr. 528/2012 5. panta 2. punkta nosacījumus.

                                    2)

                                    Produkta lietošanas atļauju piešķir tikai tajās dalībvalstīs, kurās ir izpildīts vismaz viens no Regulas (ES) Nr. 528/2012 5. panta 2. punkta nosacījumiem.

                                    3)

                                    Ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                                i)

                                                profesionāliem lietotājiem – attiecībā uz biocīdiem, ko izmanto virsmu dezinfekcijai ar mitro uzkopšanu vai noslaucīšanu;

                                                ii)

                                                sekundārai plašas sabiedrības un bērnu eksponētībai;

                                                iii)

                                                ūdens videi – attiecībā uz biocīdiem, ko epidēmiskos gadījumos izmanto telpu dezinfekcijai ar izsmidzināšanu.

                              Apstrādātus izstrādājumus laiž tirgū ar nosacījumu, ka persona, kas atbildīga par tāda apstrādāta izstrādājuma laišanu tirgū, kurš apstrādāts ar formaldehīdu vai to satur, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.

                        3

                        Formaldehīdu saskaņā ar Regulas (ES) Nr. 528/2012 10. panta 1. punkta a) apakšpunktu uzskata par aizstājamu vielu.
                        Lai attiecībā uz biocīdiem saņemtu atļauju, izpilda šādus nosacījumus:

                                    1)

                                    Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti. Turklāt saskaņā ar Regulas (ES) Nr. 528/2012 VI pielikuma 10. punktu produkta novērtēšanā izvērtē, vai var izpildīt Regulas (ES) Nr. 528/2012 5. panta 2. punkta nosacījumus.

                                    2)

                                    Produkta lietošanas atļauju piešķir tikai tajās dalībvalstīs, kurās ir izpildīts vismaz viens no Regulas (ES) Nr. 528/2012 5. panta 2. punkta nosacījumiem.

                                    3)

                                    Ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                                i)

                                                profesionāliem lietotājiem – attiecībā uz biocīdiem, ko izmanto dezinfekcijai, kurā epidēmiskos gadījumos apsmidzina dzīvnieku novietnes un transportlīdzekļus;

                                                ii)

                                                sekundārai sabiedrības eksponētībai,

                                                iii)

                                                virszemes ūdeņiem, nogulām, augsnei un pazemes ūdeņiem – pēc biocīdu izmantošanas transportlīdzekļu dezinfekcijai un dzīvnieku ķepu dezinfekcijai, kuras gaitā tās tiek vannotas vai iemērktas biocīdā.

                                    4)

                                    Attiecībā uz biocīdiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009  (2) vai Eiropas Parlamenta vai Padomes Regulu (EK) Nr. 396/2005  (3) noteikt jaunus vai grozīt esošos maksimālos atlieku līmeņus (MAL), un veic visus attiecīgos riska mazināšanas pasākumus, kas nodrošina, ka piemērojamie MAL netiek pārsniegti.

                              Apstrādātus izstrādājumus laiž tirgū ar nosacījumu, ka persona, kas atbildīga par tāda apstrādāta izstrādājuma laišanu tirgū, kurš apstrādāts ar formaldehīdu vai to satur, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

               (2)  Eiropas Parlamenta un Padomes Regula(EK) Nr. 470/2009 (2009. gada 6. maijs), ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

               (3)  Eiropas Parlamenta un Padomes Regula (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2020/1764 (2020. gada 25. novembris) par atļauju dinātrija 5′-inozinātu, kas iegūts fermentācijā ar Corynebacterium stationis KCCM 80161, izmantot par barības piedevu visu sugu dzīvniekiem (Dokuments attiecas uz EEZ)

text:
                  26.11.2020

                  LV

                  Eiropas Savienības Oficiālais Vēstnesis

                  L 397/21

         KOMISIJAS ĪSTENOŠANAS REGULA (ES) 2020/1764
         (2020. gada 25. novembris)
         par atļauju dinātrija 5′-inozinātu, kas iegūts fermentācijā ar Corynebacterium stationis KCCM 80161, izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju izmantot dinātrija 5′-inozinātu, kas iegūts fermentācijā ar Corynebacterium stationis KCCM 80161. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Minētais pieteikums attiecas uz atļauju dinātrija 5′-inozinātu, kas iegūts fermentācijā ar Corynebacterium stationis KCCM 80161, izmantot par barības piedevu visu sugu dzīvniekiem. Pieteikuma iesniedzējs lūdzis šo piedevu klasificēt piedevu kategorijā “organoleptiskās piedevas”.

                     (4)

                     Pieteikuma iesniedzējs lūdzis atļaut minēto barības piedevu izmantot arī dzirdināmajā ūdenī. Tomēr Regula (EK) Nr. 1831/2003 neļauj “aromatizējošas sastāvdaļas” izmantot dzirdināmajā ūdenī. Tāpēc dinātrija 5′-inozinātu, kas iegūts fermentācijā ar Corynebacterium stationis KCCM 80161, nevajadzētu atļaut izmantot dzirdināmajā ūdenī. Tas, ka minēto piedevu nav atļauts izmantot par aromatizētāju dzirdināmajā ūdenī, neliedz to izmantot barības maisījumos, ko izbaro ar ūdeni.

                     (5)

                     Eiropas Pārtikas nekaitīguma iestāde (“Iestāde”) savā 2020. gada 7. maija atzinumā (2) secinājusi, ka ar piedāvātajiem lietošanas nosacījumiem dinātrija 5′-inozināts, kas iegūts fermentācijā ar Corynebacterium stationis KCCM 80161, nelabvēlīgi neietekmē ne dzīvnieku veselību, ne patērētāju veselību, ne vidi. Iestāde atzinumā secinājusi, ka piedeva nav toksiska ieelpojot, nav kairinoša ādai vai acīm un nav ādas sensibilizators. Iestāde turklāt secinājusi, ka fermentācijā ar Corynebacterium stationis KCCM 80161 iegūta dinātrija 5′-inozināta kā pārtikas garšas pastiprinātāja ietekme ir labi pierādīta, tāpēc papildu pierādījumi par tās iedarbīgumu barībā nav nepieciešami. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodi.

                     (6)

                     Fermentācijā ar Corynebacterium stationis KCCM 80161 iegūta dinātrija 5′-inozināta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc dinātrija 5′-inozinātu, kas iegūts fermentācijā ar Corynebacterium stationis KCCM 80161, būtu jāatļauj izmantot, kā norādīts šīs regulas pielikumā.

                     (7)

                     Lai panāktu labāku kontroli, būtu jānosaka ierobežojumi un nosacījumi. Konkrētāk, uz barības piedevas etiķetes būtu jānorāda ieteicamais saturs. Ja šāds saturs ir pārsniegts, uz premiksu etiķetes būtu jānorāda konkrēta informācija.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020;18(5):6140.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg aktīvās vielas uz kg kompleksās barības ar mitruma saturu 12 %

                           Kategorija: organoleptiskās piedevas.

                           Funkcionālā grupa: aromatizējošas sastāvdaļas

                        2b631i

                        –

                        Dinātrija 5′-inozināts

                           Piedevas sastāvs

                        Dinātrija 5′-inozināts

                           Aktīvās vielas raksturojums

                        Dinātrija 5′-inozināts
                        Iegūts fermentācijā ar Corynebacterium stationis (KCCM 80161)
                        Tīrība: ≥ 97 % (pamatviela)
                        Ķīmiskā formula: C10H11N4Na2O8P·7.5H2O

                           CAS numurs: 4691-65-0

                           Analīzes metode
                            (1)

                        Dinātrija 5′-inozināta noteikšanai barības piedevā: FAO JECFA monogrāfija “dinātrija 5′-inozināts” un “dinātrija 5′-ribonukleotīdi”.
                        Dinātrija 5′-inozināta noteikšanai barības piedevā un aromatizējošos premiksos: augsti efektīvā šķidruma hromatogrāfija kopā ar UV detektēšanu (HPLC-UV).

                        Visu sugu dzīvnieki

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs atsevišķi vai kombinācijā ar citiem atļautajiem dinātrija 5′-ribonukleotīdiem: 50 mg/kg kompleksās barības ar mitruma saturu 12 %”.

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 50 mg/kg.

                        16.12.2030.

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/1767 (2020. gada 20. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Rucola della Piana del Sele” (AĢIN))

text:
                  27.11.2020

                  LV

                  Eiropas Savienības Oficiālais Vēstnesis

                  L 398/1

         KOMISIJAS ĪSTENOŠANAS REGULA (ES) 2020/1767
         (2020. gada 20. novembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Rucola della Piana del Sele” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu “Rucola della Piana del Sele”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Rucola della Piana del Sele” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Rucola della Piana del Sele” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 20. novembrī

                  Komisijas

                  un tās priekšsēdētājas vārdā –

               Janusz WOJCIECHOWSKI

                  Komisijas loceklis

            (1)  OV L 343, 14.12.2012., 1. lpp.

            (2)  OV C 254, 3.8.2020., 17. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/1768 (2020. gada 25. novembris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  27.11.2020

                  LV

                  Eiropas Savienības Oficiālais Vēstnesis

                  L 398/2

         KOMISIJAS ĪSTENOŠANAS REGULA (ES) 2020/1768
         (2020. gada 25. novembris),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes Regulu (ES) Nr. 510/2014 (2014. gada 16. aprīlis), ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 būtu attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. novembrī

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Wolfgang BURTSCHER

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas Regula (EK) Nr. 1484/95 (1995. gada 28. jūnijs), ar ko nosaka sīki izstrādātus noteikumus par papildu ievedmuitas sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     “I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme  (1)

                                 0207 14 10

                                 Atkauloti, saldēti Gallus domesticus sugas mājputnu gaļas gabali

                                 175,9

                                 42

                                 AR

                                 145,6

                                 57

                                 BR

                                 245

                                 17

                                 CL

                                 192,8

                                 34

                                 TH

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 167,3

                                 41

                                 BR

               ”

               (1)  Valstu nomenklatūra ir noteikta Komisijas Regulā (ES) Nr. 1106/2012 (2012. gada 27. novembris), ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).


title: Komisijas Īstenošanas regula (ES) 2020/1770 (2020. gada 26. novembris) par stādāmu augu veidiem un sugām, uz ko neattiecina izņēmumu no Eiropas Parlamenta un Padomes Regulas (ES) 2016/2031 prasības par izsekojamības kodu augu pasēs, un ar ko atceļ Komisijas Direktīvu 92/105/EEK

text:
                  27.11.2020

                  LV

                  Eiropas Savienības Oficiālais Vēstnesis

                  L 398/6

         KOMISIJAS ĪSTENOŠANAS REGULA (ES) 2020/1770
         (2020. gada 26. novembris)
         par stādāmu augu veidiem un sugām, uz ko neattiecina izņēmumu no Eiropas Parlamenta un Padomes Regulas (ES) 2016/2031 prasības par izsekojamības kodu augu pasēs, un ar ko atceļ Komisijas Direktīvu 92/105/EEK
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1) un jo īpaši tās 83. panta 3. punktu,
         tā kā:

                     (1)

                     Regula (ES) 2016/2031 nosaka noteikumus par tādas noteiktu augu, augu produktu un citu objektu augu pases saturu un formātu, kas nepieciešama pārvietošanai Savienības teritorijā un ievešanai un pārvietošanai aizsargājamā zonā.

                     (2)

                     Augu pasē, kas nepieciešama pārvietošanai Savienības teritorijā, ir izsekojamības kods, bet ne noteiktu stādāmu augu pasēs, kuri ir gatavi pārdošanai galalietotājiem. Minētais izņēmums netiek piemērots stādāmu augu veidiem un sugām, par kurām Komisijai ir jāizveido saraksts.

                     (3)

                     Noteiktiem stādāmiem augiem piemēro Savienības pasākumus, kuri saskaņā ar Regulas (ES) 2016/2031 28. pantu vai 30. pantu pieņemti attiecībā uz specifiskiem kaitīgajiem organismiem. Daži no šiem stādāmajiem augiem, īpaši tie, par kuriem ir zināms, ka tie, visticamāk, ir invadēti vai inficēti ar minētajiem konkrētajiem kaitīgajiem organismiem, vai kas iekšējā tirgū aizturēti, jo tie invadējušies vai inficējušies ar minētajiem konkrētajiem kaitīgajiem organismiem, var veicināt šo kaitīgo organismu izplatīšanos Savienībā, un tādējādi tie var palielināt šo kaitīgo organismu potenciālu nozīmīgi un ilgtermiņā nelabvēlīgi ietekmēt minētos stādāmos augus.

                     (4)

                     Uz noteiktiem stādāmiem augiem, kuru izcelsme ir Savienībā, tiek attiecinātas īpašas prasības, kas saistībā ar konkrētiem Savienības karantīnas organismiem noteiktas saskaņā ar Regulas (ES) 2016/2031 41. panta 2. punktu un Komisijas Īstenošanas regulas (ES) 2019/2072 (2) 8. panta 2. punktu. Minētie stādāmie augi var veicināt minēto kaitīgo organismu izplatīšanos Savienībā, un tādējādi palielināt minēto kaitīgo organismu potenciālu izraisīt nozīmīgi un ilgtermiņā nelabvēlīgi ietekmēt minētos stādāmos augus.

                     (5)

                     Noteikti minētie stādāmie augi, tos pārvietojam Savienībā, tika aizturēti, jo tajos bija iemitinājušies Savienības karantīnas organismi.

                     (6)

                     Tāpēc, lai minēto augu izsekojamību padarītu ātrāku, ir lietderīgi izvirzīt prasību izsekojamības kodu norādīt visās augu pasēs, kas izsniegtas stādāmiem augiem.

                     (7)

                     Regula (ES) 2016/2031, Komisijas Īstenošanas regula (ES) 2017/2313 (3) un šī regula rada jaunu noteikumu kopumu par augu pasu izmantošanu un saturu. Tā rezultātā Komisijas Direktīva 92/105/EEK (4) noveco un tā būtu jāatceļ.

                     (8)

                     Lai profesionālajiem operatoriem un kompetentajām iestādēm dotu pietiekamu laiku, kurā pielāgoties minētajām prasībām, šī regula būtu jāpiemēro no 2021. gada 31. decembra.

                     (9)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Stādāmu augu veidi un sugas, uz ko neattiecina izņēmumu no prasības par izsekojamības kodu augu pasēs
            Regulas (ES) 2016/2031 83. panta 2. punkta otrajā daļā paredzēto izņēmumu no prasības norādīt izsekojamības kodu augu pasēs, kas nepieciešamas pārvietošanai Savienības teritorijā, nepiemēro šīs regulas pielikumā norādītajiem stādāmo augu veidiem un sugām.

            2. pants
            Direktīvas 92/105/EEK atcelšana
            Direktīvu 92/105/EEK atceļ.

            3. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 31. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 317, 23.11.2016., 4. lpp.

            (2)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).

            (3)  Komisijas Īstenošanas regula (ES) 2017/2313 (2017. gada 13. decembris), ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā (OV L 331, 14.12.2017., 44. lpp.).

            (4)  Komisijas Direktīva 92/105/EEK (1992. gada 3. decembris), kas nosaka standartizācijas pakāpi augu pasēm, kuras izmantojamas noteiktu augu, augu produktu vai citu objektu pārvadājumos Kopienā, un nosaka sīki izstrādātu kārtību attiecībā uz šādu augu pasu izsniegšanu un uz to nomaiņas kritērijiem un norisēm (OV L 4, 8.1.1993., 22. lpp.).

            PIELIKUMS
            Stādāmu augu veidi un sugas, uz ko neattiecina izņēmumu no prasības par izsekojamības kodu augu pasēs
            Stādāmi augi, izņemot sēklas

                        —

                           Citrus

                        —

                           Coffea

                        —

                           Lavandula dentata L.

                        —

                           Nerium oleander L.

                        —

                           Olea europea L.

                        —

                           Polygala myrtifolia L.

                        —

                           Prunus dulcis (Mill.) D.A.Webb

                        —

                           Solanum tuberosum L.


title: Komisijas Īstenošanas regula (ES) 2020/1771 (2020. gada 26. novembris), ar ko peroksietiķskābes (PAA) un peroksioktānskābes (POOA) reakcijas masu apstiprina par 2., 3. un 4. produkta veida biocīdos lietojamu esošu aktīvo vielu (Dokuments attiecas uz EEZ)

text:
                  27.11.2020

                  LV

                  Eiropas Savienības Oficiālais Vēstnesis

                  L 398/9

         KOMISIJAS ĪSTENOŠANAS REGULA (ES) 2020/1771
         (2020. gada 26. novembris),
         ar ko peroksietiķskābes (PAA) un peroksioktānskābes (POOA) reakcijas masu apstiprina par 2., 3. un 4. produkta veida biocīdos lietojamu esošu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
         tā kā:

                     (1)

                     Komisijas Deleģētā regula (ES) Nr. 1062/2014 (2) izveido to aktīvo vielu sarakstu, kuras jānovērtē, lai lemtu par to apstiprināšanu lietošanai biocīdos. Šajā sarakstā ir peroksioktānskābe, kas novērtēšanas rezultātā jāpārdēvē par peroksietiķskābes un peroksioktānskābes reakcijas masu.

                     (2)

                     Peroksietiķskābes un peroksioktānskābes reakcijas masa ir novērtēta lietošanai 2. produkta veida biocīdos “dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem”, 3. produkta veida biocīdos “veterinārā higiēna” un 4. produkta veida biocīdos “pārtikas un dzīvnieku barības joma”, kuri aprakstīti Regulas (ES) Nr. 528/2012 V pielikumā.

                     (3)

                     Par ziņotāju dalībvalsti tika izraudzīta Francija, un tās kompetentā novērtētājiestāde 2019. gada 2. janvārī Eiropas Ķimikāliju aģentūrai (“Aģentūra”) iesniedza novērtējuma ziņojumu kopā ar saviem secinājumiem.

                     (4)

                     Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2020. gada 4. martā pieņēma Aģentūras atzinumus (3).

                     (5)

                     Saskaņā ar minētajiem atzinumiem 2., 3. un 4. produkta veida biocīdi, kas satur peroksietiķskābes un peroksioktānskābes reakcijas masu, varētu atbilst Regulas (ES) Nr. 528/2012 19. panta 1. punkta b) apakšpunktā noteiktajiem kritērijiem, ja vien attiecībā uz to lietošanu tiek ievērotas noteiktas specifikācijas un nosacījumi.

                     (6)

                     Ņemot vērā Aģentūras atzinumus, ir lietderīgi apstiprināt peroksietiķskābes un peroksioktānskābes reakcijas masu lietošanai 2., 3. un 4. produkta veida biocīdos ar noteikumu, ka tiek ievērotas noteiktas specifikācijas un nosacījumi.

                     (7)

                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

                     (8)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Peroksietiķskābes un peroksioktānskābes reakcijas masu apstiprina par aktīvo vielu lietošanai 2., 3., un 4. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 167, 27.6.2012., 1. lpp.

            (2)  Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

            (3)  Biocīdu komitejas atzinumi par aktīvās vielas, kas ir peroksietiķskābes (PAA) un peroksioktānskābes (POOA) reakcijas masa, apstiprināšanas pieteikumu (Biocidal Products Committee Opinions on the application for approval of the active substance reaction mass of peracetic acid (PAA) and peroxyoctanoic acid (POOA)); 2., 3. un 4. produkta veids, ECHA/BPC/242,243 un 244, pieņemti 2020. gada 4. martā.

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        Peroksietiķskābes (PAA) un peroksioktānskābes (POOA) reakcijas masa

                           IUPAC nosaukums: Peroksietiķskābes (PAA) un peroksioktānskābes (POOA) reakcijas masa
                        EK Nr.: 201-186-8 un 450-280-7

                           CAS Nr.: 79-21-0 un 33734-57-5

                        Aktīvās vielas minimālā tīrība nav relevanta, jo aktīvā viela atrodas dubulta līdzsvara stāvoklī, un reakcijas izejvielas ir ūdeņraža peroksīds, etiķskābe un oktānskābe. Specifikācijas atbilst noteiktam koncentrāciju diapazonam.

                        2022. 1. aprīlis

                        2032. gada 31. marts

                        2.

                        Lai attiecībā uz biocīdiem saņemtu atļauju, izpilda šādus nosacījumus:

                                    a)

                                    Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvo vielu nav aplūkoti;

                                    b)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš profesionālajiem lietotājiem.

                        Sastāvdaļas

                        Specifikācijas satura diapazons (% w/w)

                        Aktīvā viela

                        Peroksietiķskābe

                        1,8 – 13,9

                        Aktīvā viela

                        Peroksioktānskābe

                        0,15 – 2,42

                        Relevantais piemaisījums

                        Ūdeņraža peroksīds

                        1,1 – 25,45

                        Relevantais piemaisījums

                        Etiķskābe

                        5,74 – 51

                        3.

                        Lai attiecībā uz biocīdiem saņemtu atļauju, izpilda šādus nosacījumus:

                                    a)

                                    Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvo vielu nav aplūkoti;

                                    b)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš profesionālajiem lietotājiem.

                        Relevantais piemaisījums

                        Oktānskābe

                        1,63 – 9,03

                        4.

                        Lai attiecībā uz biocīdiem saņemtu atļauju, izpilda šādus nosacījumus:

                                    a)

                                    Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvo vielu nav aplūkoti;

                                    b)

                                    Biocīdus, kas satur peroksietiķskābes un peroksiktānskābes reakcijas masu, neiestrādā materiālos un izstrādājumos, kuri Regulas (EK) Nr. 1935/2004 (2) 1. panta 1. punkta izpratnē paredzēti saskarei ar pārtikas produktiem, ja vien Komisija attiecībā uz peroksietiķskābes un peroksiktānskābes reakcijas masu nav noteikusi īpatnējas migrācijas robežas vai saskaņā ar minēto regulu nav noteikusi, ka šādas robežas nav nepieciešamas.

                                    c)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš profesionālajiem lietotājiem.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

               (2)  Eiropas Parlamenta un Padomes Regula (EK) Nr. 1935/2004 (2004. gada 27. oktobris) par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).


title: Komisijas Īstenošanas regula (ES) 2020/1772 (2020. gada 26. novembris), ar kuru groza Īstenošanas regulu (ES) 2017/2469, ar ko nosaka administratīvās un zinātniskās prasības attiecībā uz pieteikumiem, kuri minēti Eiropas Parlamenta un Padomes Regulas (ES) 2015/2283 par jauniem pārtikas produktiem 10. pantā (Dokuments attiecas uz EEZ)

text:
                  27.11.2020

                  LV

                  Eiropas Savienības Oficiālais Vēstnesis

                  L 398/13

         KOMISIJAS ĪSTENOŠANAS REGULA (ES) 2020/1772
         (2020. gada 26. novembris),
         ar kuru groza Īstenošanas regulu (ES) 2017/2469, ar ko nosaka administratīvās un zinātniskās prasības attiecībā uz pieteikumiem, kuri minēti Eiropas Parlamenta un Padomes Regulas (ES) 2015/2283 par jauniem pārtikas produktiem 10. pantā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1) un jo īpaši tās 13. pantu un 35. panta 3. punktu,
         tā kā:

                     (1)

                     Regulā (ES) 2015/2283 izklāstīti noteikumi par jaunu pārtikas produktu laišanu tirgū un lietošanu Savienībā.

                     (2)

                     Komisijas Īstenošanas regula (ES) 2017/2469 (2) nosaka administratīvās un zinātniskās prasības attiecībā uz pieteikumiem, kuri minēti Regulas (ES) 2015/2283 10. panta 1. punktā.

                     (3)

                     Ar Eiropas Parlamenta un Padomes Regulu (ES) 2019/1381 (3) ir izdarīti grozījumi Regulā (EK) Nr. 178/2002 (4) un Regulā (ES) 2015/2283. Minēto grozījumu mērķis ir stiprināt ES riska novērtēšanas pārredzamību un ilgtspēju visās pārtikas aprites jomās, kurās Eiropas Pārtikas nekaitīguma iestāde (“Iestāde”) sniedz zinātnisku riska novērtējumu, tostarp jauno pārtikas produktu jomā.

                     (4)

                     Attiecībā uz jaunu pārtikas produktu laišanu tirgū Regulas (EK) Nr. 178/2002 grozījumi ieviesa jaunus noteikumus, t. sk. par vispārīgām pirmsiesniegšanas konsultācijām, ko pēc potenciāla pieteikuma iesniedzēja pieprasījuma sniedz Iestādes darbinieki, un pienākumu paziņot par pētījumiem, ko uzņēmēji pasūtījuši vai veikuši un ar ko pamato pieteikumu, kā arī noteikumus par minētā pienākuma neizpildes sekām. Tika ieviesti arī noteikumi par to, ka Iestāde riska novērtēšanas procesa sākumā nodod atklātībai visus zinātniskos datus, pētījumus un citu pieteikumus pamatojošu informāciju, izņemot konfidenciālu informāciju, un pēc tam apspriežas ar trešām personām. Grozījumos tika noteiktas arī konkrētas procedūras prasības, kas piemērojamas konfidencialitātes pieprasījumu iesniegšanai attiecībā uz pieteikuma iesniedzēja iesniegto informāciju un šādu pieprasījumu novērtēšanai, ko Iestāde veic, ja Komisija pieprasa Iestādes atzinumu.

                     (5)

                     Ar Regulu (ES) 2019/1381 tika grozīta arī Regula (ES) 2015/2283, lai iekļautu tajā noteikumus, kas nodrošina konsekvenci ar Regulas (EK) Nr. 178/2002 pielāgojumiem, un ņemtu vērā nozares īpatnības attiecībā uz konfidenciālu informāciju.

                     (6)

                     Ņemot vērā visu šo grozījumu tvērumu un piemērošanu, Īstenošanas regula (ES) 2017/2469 būtu jāpielāgo tā, lai ņemtu vērā izmaiņas attiecībā uz Regulas (ES) 2015/2283 10. pantā minēto pieteikumu saturu, sagatavošanu un formātu, kā arī pieteikumu derīguma pārbaudes kārtību un Iestādes atzinumā iekļaujamo informāciju. Proti, Īstenošanas regulā (ES) 2017/2469 būtu jāatsaucas uz standartizētajiem datu formātiem un jānosaka, ka pieteikumos jānorāda informācija, kas apliecina atbilstību Regulas (EK) Nr. 178/2002 32.b pantā noteiktajai paziņošanas prasībai. Tajā būtu arī jāprecizē, ka atbilstība paziņošanas prasībai ir novērtējama pieteikuma derīguma pārbaudes ietvaros.

                     (7)

                     Turklāt, ņemot vērā to, ka saskaņā ar Regulas (EK) Nr. 178/2002 32.b pantu Iestāde ir atbildīga par pētījumu datubāzes pārvaldīšanu, būtu arī jādod Komisijai iespēja apspriesties ar Iestādi saistībā ar pieteikumu derīguma pārbaudi, lai pārliecinātos, ka pieteikums atbilst attiecīgajām minētā panta prasībām.

                     (8)

                     Ja riska novērtēšanas laikā saskaņā ar Regulas (EK) Nr. 178/2002 32.c panta 2. punktu tiek rīkota sabiedriskā apspriešana, Iestādes atzinumā būtu jāiekļauj arī šīs apspriešanas rezultāti, tā izpildot pārredzamības prasības, kuras Iestādei jāpilda.

                     (9)

                     Šī regula būtu jāpiemēro no 2021. gada 27. marta un pieteikumiem, kas iesniegti no minētā datuma, proti, Regulas (ES) 2019/1381 piemērošanas sākumdienas.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2017/2469
            Īstenošanas regulu (ES) 2017/2469 groza šādi:

                        1)

                        regulas 3. pantu groza šādi:

                                    a)

                                    panta 1. punktu aizstāj ar šādu:

                                       “1.   Pieteikums ietver šādus elementus:

                                                   a)

                                                   pavadvēstule;

                                                   b)

                                                   tehniskā dokumentācija;

                                                   c)

                                                   dokumentācijas kopsavilkums.

                                             Iekams saskaņā ar Regulas (EK) Nr. 178/2002 39.f pantu vēl nav pieņemti standartizētie datu formāti, pieteikumu iesniedz Komisijas nodrošinātajā elektroniskajā iesniegšanas sistēmā elektroniskā formātā, kas ļauj dokumentus lejupielādēt, drukāt un tajos veikt meklēšanu. Pēc tam, kad saskaņā ar Regulas (EK) Nr. 178/2002 39.f pantu standartizētie datu formāti ir pieņemti, pieteikumu Komisijas nodrošinātajā elektroniskajā iesniegšanas sistēmā iesniedz atbilstoši minētajiem standartizētajiem datu formātiem.”;

                                    b)

                                    panta 5. punktu aizstāj ar šādu:

                                       “5.   Papildus Regulas (ES) 2015/2283 10. panta 2. punkta a), b) un e) apakšpunktos minētajai informācijai, šā panta 1. punkta c) apakšpunktā minētajā dokumentācijas kopsavilkumā ir jāsniedz pamatojums, kādēļ jaunā pārtikas produkta lietošana atbilst Regulas (ES) 2015/2283 7. panta nosacījumiem. Dokumentācijas kopsavilkumā neietver nekādu informāciju, kuru saskaņā ar Regulas (ES) 2015/2283 23. pantu un Regulas (EK) Nr. 178/2002 39.a pantu ir lūgts uzskatīt par konfidenciālu.”;

                        2)

                        regulas 4. pantu aizstāj ar šādu:

                           “4. pants
                           Prasības attiecībā uz administratīvajiem datiem
                           Papildus informācijai, kas noteikta Regulas (ES) 2015/2283 10. panta 2. punktā, pieteikumā ir šādi administratīvie dati:

                                       a)

                                       jaunā pārtikas produkta ražotāja(-u) (ja ražotājs atšķiras no pieteikuma iesniedzēja) vārds, uzvārds/nosaukums(-i), adrese un kontaktinformācija;

                                       b)

                                       tās personas vārds, uzvārds/nosaukums, adrese un kontaktinformācija, kas atbildīga par dokumentāciju un pilnvarota sazināties ar Komisiju un Iestādi pieteikuma iesniedzēja vārdā;

                                       c)

                                       dokumentācijas iesniegšanas datums;

                                       d)

                                       dokumentācijas satura rādītājs;

                                       e)

                                       dokumentācijas pielikumā iekļauto dokumentu detalizēts saraksts, ieskaitot atsauces, kas norāda nosaukumus, sējumus un lappuses;

                                       f)

                                       ja pieteikuma iesniedzējs saskaņā ar Regulas (ES) 2015/2283 23. pantu iesniedz pieprasījumu konkrētas daļas no dokumentācijā iekļautās informācijas, t. sk. papildu informācijas, uzskatīt par konfidenciālām, – par konfidenciālām uzskatāmo daļu saraksts kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm;

                                       g)

                                       ja ražošanas process ietver konfidenciālus datus – nekonfidenciāls kopsavilkums par ražošanas procesu;

                                       h)

                                       atsevišķi iekļauta informācija un paskaidrojumi, kas pamato pieteikuma iesniedzēja tiesības atsaukties uz patentētajiem zinātniskajiem pierādījumiem vai zinātniskajiem datiem saskaņā ar Regulas (ES) 2015/2283 26. pantu;

                                       i)

                                       pieteikuma pamatošanai iesniegto pētījumu saraksts, t. sk. informācija, kas apliecina atbilstību Regulas (EK) Nr. 178/2002 32.b pantam.”;

                        3)

                        regulas 6. pantu aizstāj ar šādu:

                           “6. pants
                           Pieteikuma derīguma pārbaude

                              1.   Pēc pieteikuma saņemšanas Komisija nekavējoties pārbauda, vai pieteikums ietilpst Regulas (ES) 2015/2283 tvērumā un atbilst minētās regulas 10. panta 2. punktā, šīs regulas 3. līdz 5. pantā un Regulas (EK) Nr. 178/2002 32.b pantā minētajām prasībām.

                              2.   Komisija var apspriesties ar Iestādi par to, vai pieteikums atbilst attiecīgajām prasībām, kas minētas 1. punktā. Iestāde 30 darbdienu laikā Komisijai paziņo savu viedokli.

                              3.   Komisija pieteikuma iesniedzējam var pieprasīt papildu informāciju ar pieteikuma derīgumu saistītos jautājumos, informējot pieteikuma iesniedzēju par minētās informācijas sniegšanas termiņu.

                              4.   Atkāpjoties no šā panta 1. punkta un neskarot Regulas (ES) 2015/2283 10. panta 2. punktu un Regulas (EK) Nr. 178/2002 32.b panta 4. un 5. punktu, pieteikumu var uzskatīt par derīgu arī tad, ja tajā nav iekļauti visi šīs regulas 3. līdz 5. pantā prasītie elementi, ar nosacījumu, ka pieteikuma iesniedzējs ir iesniedzis pienācīgu pamatojumu attiecībā uz katru trūkstošo elementu.

                              5.   Komisija informē pieteikuma iesniedzēju, dalībvalstis un Iestādi, vai pieteikums uzskatāms par derīgu. Ja pieteikumu uzskata par nederīgu, Komisija norāda šāda konstatējuma iemeslus.”;

                        4)

                        regulas 7. panta 1. punktā pievieno šādu n) apakšpunktu:

                                    “n)

                                    riska novērtēšanas procesā saskaņā ar Regulas (EK) Nr. 178/2002 32.c panta 2. punktu veiktās apspriešanas rezultātus.”;

                        5)

                        regulas I pielikumu aizstāj saskaņā ar šīs regulas pielikumu;

                        6)

                        II pielikumu svītro.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 27. marta un pieteikumiem, kas Komisijai iesniegti no minētā datuma.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2469 (2017. gada 20. decembris), ar ko nosaka administratīvās un zinātniskās prasības attiecībā uz pieteikumiem, kuri minēti Eiropas Parlamenta un Padomes Regulas (ES) 2015/2283 par jauniem pārtikas produktiem 10. pantā (OV L 351, 30.12.2017., 64. lpp.).

            (3)  Eiropas Parlamenta un Padomes Regula (ES) 2019/1381 (2019. gada 20. jūnijs) par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr. 1331/2008, (EK) Nr. 1107/2009, (ES) 2015/2283 un Direktīvu 2001/18/EK (OV L 231, 6.9.2019., 1. lpp.).

            (4)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

            PIELIKUMS

                     “PIELIKUMS
                     Jauna pārtikas produkta atļaujas pieteikuma pavadvēstules veidne
                     EIROPAS KOMISIJA
                     Ģenerāldirektorāts
                     Direktorāts
                     Nodaļa
                     Datums: …
                     Temats: jauna pārtikas produkta atļaujas pieteikums saskaņā ar Regulu (ES) 2015/2283

                        (Norādiet, atzīmējot attiecīgo lodziņu.)

                                 ☐

                                 Pieteikums atļaujas saņemšanai attiecībā uz jaunu pārtikas produktu, par kuru pieteikumu iesniedz pirmreizēji.

                                 ☐

                                 Pieteikums, kas attiecas uz jau atļauta jaunā pārtikas produkta lietošanas nosacījumiem, konkrētāk, to pievienošanu, svītrošanu vai grozījumiem. Sniedziet atsauci uz minēto atļauju.

                                 ☐

                                 Pieteikums, kas attiecas uz jau atļauta jaunā pārtikas produkta specifikācijām, konkrētāk, to pievienošanu, svītrošanu vai grozījumiem. Sniedziet atsauci uz minēto atļauju.

                                 ☐

                                 Pieteikums, kas attiecas uz jau atļauta jaunā pārtikas produkta īpašajām papildu prasībām attiecībā uz marķēšanu, konkrētāk, to pievienošanu, svītrošanu vai grozījumiem. Sniedziet atsauci uz minēto atļauju.

                                 ☐

                                 Pieteikums, kas attiecas uz prasībām par jau atļauta jaunā pārtikas produkta uzraudzību pēc laišanas tirgū, konkrētāk, to pievienošanu, svītrošanu vai grozījumiem. Sniedziet atsauci uz minēto atļauju.

                           Pieteikuma iesniedzējs(-i) vai tā/to pārstāvis(-ji) Savienībā
                     (vārds, uzvārds/nosaukums(-i), adrese(-es), …)
                     …
                     …
                     …
                     iesniedz šo pieteikumu, lai atjauninātu jauno pārtikas produktu Savienības sarakstu.
                     Jaunā pārtikas produkta identifikācija (sniedziet informāciju par jauno pārtikas produktu atkarībā no kategorijas(-ām), kurai(-ām) jaunais pārtikas produkts pieder):
                     …
                     …
                     Konfidencialitāte. Attiecīgā gadījumā norāda, vai pieteikums ietver konfidenciālus datus saskaņā ar Regulas (ES) 2015/2283 23. pantu.

                                 ☐

                                 Jā

                                 ☐

                                 Nē

                           Datu aizsardzība (*1). Attiecīgā gadījumā norāda, vai pieteikums ietver prasību par īpašumtiesību datu aizsardzību saskaņā ar Regulas (ES) 2015/2283 26. pantu.

                                 ☐

                                 Jā

                                 ☐

                                 Nē

                           Pārtikas kategorijas, lietošanas nosacījumi un marķēšanas prasības

                                 Pārtikas kategorija

                                 Īpaši lietošanas nosacījumi

                                 Īpaša papildu prasība attiecībā uz marķēšanu

                           Ar cieņu
                     Paraksts …
                     Pielikumi:

                                 ☐

                                 Pilnīga dokumentācija

                                 ☐

                                 Dokumentācijas kopsavilkums (nekonfidenciāls)

                                 ☐

                                 To dokumentācijas daļu saraksts, kuras lūgts uzskatīt par konfidenciālām, kopā ar pārbaudāmu pamatojumu tam, kā šādas informācijas izpaušana varētu būtiski kaitēt pieteikuma iesniedzēja interesēm

                                 ☐

                                 Informācija, kas pamato īpašumtiesību datu aizsardzību saistībā ar pieteikumu par jaunu pārtikas produktu

                                 ☐

                                 Pieteikuma iesniedzēja(-u) administratīvo datu kopija

                                 ☐

                                 Pētījumu saraksts un visa informācija par pētījumu paziņošanu saskaņā ar Regulas (EK) Nr. 178/2002 32.b pantu.

               ”

               (*1)  Pieteikuma iesniedzējam būtu jāprecizē (skaidri norādot iedaļu(-as) un lappuses numuru(-us)), kurā(-ās) pieteikuma daļā(-ās) ir īpašumtiesību dati, attiecībā uz kuriem tiek lūgta aizsardzība. Pieteikuma iesniedzējam attiecībā uz īpašumtiesību prasību būtu jāsniedz pārbaudāms pamatojums/deklarācija.


title: Komisijas Īstenošanas regula (ES) 2020/1777 (2020. gada 27. novembris), ar ko groza Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (Dokuments attiecas uz EEZ)

text:
                  30.11.2020

                  LV

                  Eiropas Savienības Oficiālais Vēstnesis

                  L 399/1

         KOMISIJAS ĪSTENOŠANAS REGULA (ES) 2020/1777
         (2020. gada 27. novembris),
         ar ko groza Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 92/65/EEK (1992. gada 13. jūlijs), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK (1) A(I) pielikumā, un jo īpaši tās 17. panta 3. punktu,
         ņemot vērā Padomes Direktīvu 2009/156/EK (2009. gada 30. novembris) par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (2) un jo īpaši tās 12. panta 1., 4. un 5. punktu, 13. panta 2. punktu, 16. pantu un 19. panta a) un b) punktu,
         tā kā:

                     (1)

                     Komisijas Īstenošanas regula (ES) 2018/659 (3) nosaka prasības par zirgu dzimtas dzīvnieku un to spermas, olšūnu un embriju ievešanu Savienībā. Ar to ir izveidots to trešo valstu saraksts, no kurām dalībvalstīm ir jāatļauj ievest zirgu dzimtas dzīvniekus un to spermu, olšūnas un embrijus, un ir noteiktas dzīvnieku veselības un veterinārās sertifikācijas prasības, kas piemērojamas šiem ievedumiem.

                     (2)

                     Direktīva 2009/156/EK nosaka dzīvnieku veselības prasības par zirgu dzimtas dzīvnieku importu Savienībā no trešām valstīm. Tā noteic, ka zirgu dzimtas dzīvnieku imports Savienībā ir atļauts vienīgi no trešām valstīm vai to teritorijas daļām, kuras vismaz pēdējos sešus mēnešus ir bijušas brīvas no zirgu ļaunajiem ienāšiem (Burkholderia mallei).

                     (3)

                     Kuveita 2019. gada 25. jūlijā informēja Komisiju par divu reģistrētu zirgu, kas pirms paredzētās nosūtīšanas uz Savienību turēti pirmseksporta karantīnā, saslimšanu ar zirgu ļaunajiem ienāšiem (Burkholderia mallei). Kuveita ir tūlīt apturējusi reģistrētu zirgu eksportēšanu uz Savienību un veikusi vajadzīgos uzraudzības un kontroles pasākumus. Tāpēc, pieņemot Komisijas Īstenošanas regulu (ES) 2019/2147 (4), reģistrētu zirgu ievešana Savienībā no Kuveitas tika apturēta. 2019. gada 8. septembrī Pasaules Dzīvnieku veselības organizācijas (OIE) reģionālajā references laboratorijā, veicot komplementa saistīšanas reakciju (CFT), tika apstiprināts, ka vēl trīs zirgi tajā pašā saimniecībā ir pozitīvi attiecībā uz zirgu ļaunajiem ienāšiem. Kuveita 2020. gada 23. jūnijā informēja Komisiju, ka 2020. gada 30. aprīlī tā ir pabeigusi aktīvu klīnisko un seroloģisko apsekojumu, tostarp 7 914 zirgu testēšanu uz zirgu ļaunajiem ienāšiem, kas ar negatīviem rezultātiem veikta OIE reģionālajā references laboratorijā.

                     (4)

                     Tādējādi Kuveita ir pierādījusi, ka kopš pēdējā saslimšanas gadījuma 2019. gada 8. septembrī tā ir bijusi brīva no zirgu ļaunajiem ienāšiem. Tāpēc būtu jāatļauj reģistrētu zirgu pagaidu ievešana, reģistrētu zirgu atpakaļievešana pēc pagaidu eksportēšanas un reģistrētu zirgu importēšana, kā arī zirgu dzimtas dzīvnieku tranzīts no Kuveitas. Tāpēc ir lietderīgi grozīt Īstenošanas regulas (ES) 2018/659 I pielikuma ierakstu par Kuveitu.

                     (5)

                     2019. gada 25. decembrī Turcija Dzīvnieku slimību paziņošanas sistēmā paziņoja, ka 2019. gada 4. decembrī tika apstiprināts zirgu ļauno ienāšu gadījums zirgam Bijikadas (Büyükada) salā, Stambulas provincē, Turcijā. Pieņemot Komisijas Īstenošanas regulu (ES) 2020/581 (5), zirgu dzimtas dzīvnieku un zirgu dzimtas dzīvnieku reproduktīvo produktu ievešana no Turcijas tika apturēta vismaz uz 6 mēnešiem.

                     (6)

                     Turcija ir iesniegusi informāciju, ar kuru dokumentēts, ka kopš 2019. gada 25. decembrī paziņotā zirgu ļauno ienāšu uzliesmojuma Bijikadas (Büyükada) salā Ankaras, Edirnes, Stambulas, Izmiras, Kirklareli un Tekirdāgas provinces vairāk nekā sešus mēnešus ir bijušas brīvas no zirgu ļaunajiem ienāšiem. Turklāt šī valsts ir īstenojusi pasākumus, kuru mērķis ir samazināt zirgu ļauno ienāšu ievazāšanas risku minētajās provincēs. Tāpēc būtu jāatļauj reģistrētu zirgu pagaidu ievešana, reģistrētu zirgu atpakaļievešana pēc pagaidu eksportēšanas un reģistrētu zirgu importēšana, kā arī zirgu dzimtas dzīvnieku tranzīts no Ankaras, Edirnes, Stambulas, Izmiras, Kirklareli un Tekirdāgas provincēm. Tāpēc ir lietderīgi grozīt Īstenošanas regulas (ES) 2018/659 I pielikuma ierakstu par Turciju.

                     (7)

                     Tāpēc Īstenošanas regula (ES) 2018/659 būtu attiecīgi jāgroza.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2018/659 I pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 27. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 14.9.1992., 54. lpp.

            (2)  OV L 192, 23.7.2010., 1. lpp.

            (3)  Komisijas Īstenošanas regula (ES) 2018/659 (2018. gada 12. aprīlis) par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 110, 30.4.2018., 1. lpp.).

            (4)  Komisijas Īstenošanas regula (ES) 2019/2147 (2019. gada 28. novembris), ar kuru groza un labo Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 325, 16.12.2019., 99. lpp.).

            (5)  Komisijas Īstenošanas regula (ES) 2020/581 (2020. gada 27. aprīlis), ar ko groza Īstenošanas regulu (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 133, 28.4.2020., 52. lpp.).

            PIELIKUMS
            Īstenošanas regulas (ES) 2018/659 I pielikumā trešo valstu un to teritorijas daļu sarakstu, no kurām ir atļauts Savienībā ievest zirgu dzimtas dzīvnieku un to spermas, olšūnu un embriju sūtījumus, groza šādi:

                        a)

                        ierakstu par Kuveitu aizstāj ar šādu ierakstu:

                                    “KW

                                    Kuveita

                                    KW-0

                                    Visa valsts

                                    E

                                    X

                                    X

                                    X

                                    –

                                    –

                                    –

                                    –

                                    –

                                    –

                                    X

                                    ”

                        b)

                        ierakstu par Turciju aizstāj ar šādu:

                                    “TR

                                    Turcija

                                    TR-0

                                    Visa valsts

                                    –

                                    –

                                    –

                                    –

                                    –

                                    –

                                    –

                                    –

                                    –

                                    –

                                    –

                                    TR-1

                                    Ankaras, Edirnes, Stambulas, Izmiras, Kirklareli un Tekirdāgas province

                                    E

                                    X

                                    X

                                    X

                                    –

                                    –

                                    –

                                    –

                                    –

                                    –

                                    X

                                    ”


title: Komisijas Īstenošanas regula (ES) 2020/1795 (2020. gada 30. novembris) par atļauju lizīna un glutamīnskābes dzelzs helātu izmantot par barības piedevu visu sugu dzīvniekiem (Dokuments attiecas uz EEZ)

text:
                  1.12.2020

                  LV

                  Eiropas Savienības Oficiālais Vēstnesis

                  L 402/27

         KOMISIJAS ĪSTENOŠANAS REGULA (ES) 2020/1795
         (2020. gada 30. novembris)
         par atļauju lizīna un glutamīnskābes dzelzs helātu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju izmantot lizīna un glutamīnskābes dzelzs helātu. Minētajam pieteikumam ir pievienotas minētās regulas 7. panta 3. punktā prasītās ziņas un dokumenti.

                     (3)

                     Minētais pieteikums attiecas uz atļauju lizīna un glutamīnskābes dzelzs helātu izmantot par barības piedevu visu sugu dzīvniekiem, kuru paredzēts klasificēt piedevu kategorijā “uzturfizioloģiskās piedevas”.

                     (4)

                     Eiropas Pārtikas nekaitīguma iestāde (“Iestāde”) savā 2019. gada 4. jūlija (2) un 2020. gada 25. maija (3) atzinumā secinājusi, ka ar piedāvātajiem lietošanas nosacījumiem lizīna un glutamīnskābes dzelzs helāts nelabvēlīgi neietekmē ne dzīvnieku veselību, ne patērētāju drošību. Tā arī secinājusi, ka piedeva ir acu kairinātājs un ādas un elpceļu sensibilizators, kā arī norādījusi uz risku, ko lietotājiem rada piedevas ieelpošana. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secinājusi arī to, ka salīdzinājumā ar citiem atļautajiem dzelzs savienojumiem minētā piedeva nerada papildu risku videi un ka tā ir iedarbīgs dzelzs avots visu sugu dzīvniekiem. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Piedevas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti, ja vien tiek ievēroti uz piedevas lietotājiem vērstie aizsargpasākumi. Tāpēc šo piedevu būtu jāatļauj izmantot.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “mikroelementu maisījumi”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2019;17(7):5792.

            (3)  EFSA Journal 18(6):6164.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Ķīmiskā elementa (Fe) saturs mg/kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: mikroelementu maisījumi.

                        3b111

                        -

                        Lizīna un glutamīnskābes dzelzs helāts

                           Piedevas sastāvs

                        Dzelzs helātu maisījums ar lizīnu un dzelzs helātu maisījums ar glutamīnskābi (attiecībā 1:1) pulvera veidā, kurā:

                                    dzelzs saturs ir 15–16 %,

                                    lizīna saturs ir 19–21 %,

                                    glutamīnskābes saturs ir 18,5–21,5 % un

                                    mitruma saturs nepārsniedz 3 %.

                        Visu sugu dzīvnieki

                        -

                        -

                        Aitas: 500 (kopā  (2))
                        Liellopi un mājputni: 450 (kopā  (2))
                        Sivēni līdz vienai nedēļai pirms atšķiršanas: 250 mg dienā (kopā  (2))
                        Lolojumdzīvnieki: 600 (kopā  (2))
                        Citas sugas: 750 (kopā  (2))

                                    1.

                                    Piedevu barībā iekļauj premiksa veidā.

                                    2.

                                    Lizīna un glutamīnskābes dzelzs helātu drīkst laist tirgū un lietot par piedevu preparāta veidā.

                                    3.

                                    Barības apritē iesaistītie uzņēmēji nosaka, kādas darbības procedūras un piemēroti organizatoriskie pasākumi piedevas un premiksu lietotājiem jāveic, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem riskus samazināt līdz pieņemamam līmenim nav iespējams, ar piedevu un premiksiem rīkojas, izmantojot piemērotus individuālos aizsardzības līdzekļus, tostarp elpceļu aizsarglīdzekļus.

                        21.12.2030.

                           Aktīvo vielu raksturojums

                        Ķīmiskās formulas:
                        dzelzs-2,6-diaminoheksānskābes, hlorīda un hidrogēnsulfāta sāls:
                        C6H17ClFeN2O7S
                        dzelzs-2-aminopentāndiskābes, nātrija un hidrogēnsulfāta sāls:
                        C5H12FeNNaO10S

                           Analītiskās metodes
                            (1)

                        Lizīna un glutamīnskābes satura kvantitatīvai noteikšanai barības piedevā:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS)

                              Barības piedevas helatētās struktūras pierādīšanai:

                                    —

                                    vidējā infrasarkanā (IR) spektrometrija kombinēta ar mikroelementa, lizīna un glutamīnskābes satura noteikšanu barības piedevā

                              Kopējās dzelzs kvantitatīvai noteikšanai barības piedevā:

                                    —

                                    atomabsorbcijas spektrometrija (AAS) (EN ISO 6869) vai

                                    —

                                    induktīvi saistītas plazmas atomemisijas spektrometrija (ICP-AES) (EN 15510), vai

                                    —

                                    induktīvi saistītas plazmas atomemisijas spektrometrija pēc augstspiediena mineralizācijas (ICP-AES) (EN 15621).

                              Kopējās dzelzs kvantitatīvai noteikšanai premiksos:

                                    —

                                    atomabsorbcijas spektrometrija (AAS) (EN ISO 6869) vai

                                    —

                                    induktīvi saistītas plazmas atomemisijas spektrometrija (ICP-AES) (EN 15510), vai

                                    —

                                    induktīvi saistītas plazmas atomemisijas spektrometrija pēc augstspiediena mineralizācijas (ICP-AES) (EN 15621), vai

                                    —

                                    induktīvi saistītas plazmas masspektrometrija (ICP-MS) (EN 17053).

                              Kopējās dzelzs kvantitatīvai noteikšanai barības sastāvdaļās un barības maisījumos:

                                    —

                                    atomabsorbcijas spektrometrija (AAS) (Komisijas Regula (EK) Nr. 152/2009, IV pielikuma C daļa) vai

                                    —

                                    atomabsorbcijas spektrometrija (AAS) (EN ISO 6869), vai

                                    —

                                    induktīvi saistītas plazmas atomemisijas spektrometrija (ICP-AES) (EN 15510), vai

                                    —

                                    induktīvi saistītas plazmas atomemisijas spektrometrija pēc augstspiediena mineralizācijas (ICP-AES) (EN 15621), vai

                                    —

                                    induktīvi saistītas plazmas masspektrometrija (ICP-MS) (EN 17053).

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

               (2)  Barības kopējās dzelzs satura aprēķinā neņem vērā inertās dzelzs daudzumu.


title: Komisijas Īstenošanas regula (ES) 2020/1796 (2020. gada 30. novembris) par atļauju no Corynebacterium glutamicum NITE BP-02524 iegūtu L-glutamīnu izmantot par barības piedevu visu sugu dzīvniekiem (Dokuments attiecas uz EEZ)

text:
                  1.12.2020

                  LV

                  Eiropas Savienības Oficiālais Vēstnesis

                  L 402/31

         KOMISIJAS ĪSTENOŠANAS REGULA (ES) 2020/1796
         (2020. gada 30. novembris)
         par atļauju no Corynebacterium glutamicum NITE BP-02524 iegūtu L-glutamīnu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju no Corynebacterium glutamicum NITE BP-02524 iegūtu L-glutamīnu izmantot par barības piedevu visu sugu dzīvniekiem. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju no Corynebacterium glutamicum NITE BP-02524 iegūtu L-glutamīnu izmantot par barības piedevu visu sugu dzīvniekiem, kuru paredzēts klasificēt piedevu kategorijas “uzturfizioloģiskās piedevas” funkcionālajā grupā “aminoskābes, to sāļi un analogi” un piedevu kategorijas “organoleptiskās piedevas” funkcionālajā grupā “aromatizējošas sastāvdaļas”.

                     (4)

                     Eiropas Pārtikas nekaitīguma iestāde (“Iestāde”) savā 2020. gada 18. marta atzinumā (2) secinājusi, ka ar piedāvātajiem lietošanas nosacījumiem no Corynebacterium glutamicum NITE BP-02524 iegūts L-glutamīns nelabvēlīgi neietekmē ne dzīvnieku veselību, ne cilvēka veselību, ne vidi. Iestāde turklāt secinājusi, ka piedeva ir iedarbīgs glutamīna avots visu sugu dzīvniekiem un ka, lai papildus dots L-glutamīns būtu pilnīgi iedarbīgs atgremotājiem, tas būtu jāpasargā no sadalīšanās spureklī.

                     (5)

                     Kas attiecas uz izmantošanu par aromatizētāju, Iestāde paziņoja, ka papildu pierādījumi par iedarbīgumu nav nepieciešami, ja tiek lietota ieteicamā deva. L-glutamīnu nav atļauts izmantot par aromatizējošu sastāvdaļu dzirdināmajā ūdenī. Maz ticams, ka ieteicamajā devā L-glutamīns kā aromatizējoša sastāvdaļa varētu radīt bažas. Tas, ka L-glutamīnu nav atļauts izmantot par aromatizētāju dzirdināmajā ūdenī, neliedz to izmantot barības maisījumos, ko izbaro ar ūdeni. Lai panāktu labāku kontroli, būtu jānosaka ierobežojumi un nosacījumi attiecībā uz L-glutamīnu kā aromatizējošu sastāvdaļu. Uz piedevas etiķetes būtu jānorāda ieteicamais L-glutamīna saturs. Ja šāds saturs tiek pārsniegts, uz premiksu etiķetes būtu jānorāda konkrēta informācija.

                     (6)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (7)

                     No Corynebacterium glutamicum NITE BP-02524 iegūtā L-glutamīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo piedevu būtu jāatļauj izmantot tā, kā norādīts šīs regulas pielikumā.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

               2.   Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020; 18(4):6075

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi

                        3c451

                        —

                        L-glutamīns

                           Piedevas sastāvs

                        Pulveris, kurā ir vismaz 98 % L-glutamīna

                           Aktīvās vielas raksturojums

                        L-glutamīns, kas iegūts fermentācijā ar Corynebacterium glutamicum NITE BP-02524

                           IUPAC nosaukums: (2S)-2,5-diamino-5-oksopentānskābe

                           CAS numurs: 56-85-9

                           Einecs numurs: 200-292-1
                        Ķīmiskā formula: C5H10N2O3

                           Analītiskā metode
                            (1)

                        L-glutamīna noteikšanai barības piedevā:

                                    —

                                       Food Chemical Codex “L-glutamine monograph” (Pārtikas ķīmisko vielu kodeksa monogrāfija par L-glutamīnu)

                              L-glutamīna kvantitatīvai noteikšanai barības piedevā, premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD).

                        Visu sugu dzīvnieki

                        —

                        —

                        —

                                    1.

                                    L-glutamīnu drīkst laist tirgū un izmantot par barības piedevu preparāta veidā.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas un premiksa etiķetes jābūt šādai norādei:
                                    “L-glutamīna pievienošana nodrošina atbilstošu aminoskābju profilu barībā un novērš iespējamo glutamīna trūkumu kritiskajos dzīves posmos.”

                        21.12.2030.

                           Kategorija: organoleptiskās piedevas. Funkcionālā grupa: aromatizējošas sastāvdaļas

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg aktīvās vielas uz kg kompleksās barības ar mitruma saturu 12 %

                        3c451

                        —

                        L-glutamīns

                           Piedevas sastāvs

                        Pulveris, kurā ir vismaz
                        98 % L-glutamīna

                           Aktīvās vielas raksturojums

                        L-glutamīns, kas iegūts fermentācijā ar Corynebacterium glutamicum NITE BP-02524

                           IUPAC nosaukums: (2S)-2,5-diamino-
                        5-oksopentānskābe

                           CAS numurs: 56-85-9

                           Einecs numurs: 200-292-1
                        Ķīmiskā formula: C5H10N2O3

                           FLAVIS numurs: 17.007

                           Analītiskā metode
                            (1)

                        L-glutamīna noteikšanai barības piedevā:

                                    —

                                       Food Chemical Codex “L-glutamine monograph” (Pārtikas ķīmisko vielu kodeksa monogrāfija par L-glutamīnu)

                              Glutamīna kvantitatīvai noteikšanai barības piedevā un premiksos:

                                    —

                                    jonapmaiņas hromatogrāfija kombinācijā ar detektēšanu redzamajā gaismā vai fluorescences detektēšanu ar pēckolonnas derivatizāciju un optisko detektēšanu (IEC-VIS/FLD), kā aprakstīts EN ISO 17180:2013

                        Visu sugu dzīvnieki

                        —

                        —

                        —

                                    1.

                                    L-glutamīnu drīkst laist tirgū un izmantot par barības piedevu preparāta veidā.

                                    2.

                                    Barībā piedevu iekļauj premiksa veidā.

                                    3.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    4.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 25 mg/kg”.

                                    5.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 25 mg/kg.

                        21.12.2030.

               (1)  (1) Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.